Likumprojekts

**Grozījumi Elektronisko sakaru likumā**

Izdarīt Elektronisko sakaru likumā (Latvijas Republikas Saeimas un Ministru Kabineta Ziņotājs, 2004, 23. nr.; 2005, 12. nr.; 2006, 24. nr.; 2007, 12. nr.; 2008, 15. nr.; 2009, 14. nr.; Latvijas Vēstnesis, 2010, 102., 206. nr.; 2011, 88.  nr.; 2013, 232. nr.; 2014, 17., 60. nr.; 2015, 222., 251. nr.; 2016, 108., 241. nr.; 2017, 70., 132. nr.) šādus grozījumus:

1. Aizstāt 8. panta pirmās daļas 1. punktā vārdu "invalīdiem" ar vārdiem "personām ar invaliditāti".
2. Papildināt II nodaļu ar 13.5 pantu šādā redakcijā:

"**13.5 pants.** **Informācijas sniegšana Patērētāju tiesību aizsardzības centram**

(1) Lai veiktu normatīvajos aktos noteikto uzraudzību patērētāju tiesību aizsardzības un informācijas sabiedrības pakalpojumu aprites jomā, Patērētāju tiesību aizsardzības centram ir tiesības pieprasīt no elektronisko sakaru komersanta šādu komersanta rīcībā esošo informāciju par abonentu vai lietotāju:

1) nosaukumu (firmu) un reģistrācijas numuru, ja abonents vai lietotājs ir juridiskā persona;

2) vārdu, uzvārdu un personas kodu, ja abonents vai lietotājs ir fiziska persona;

3) abonentam vai lietotājam saskaņā ar elektronisko sakaru pakalpojumu līgumu piešķirtos telefonu numurus, interneta protokola (IP) adreses, tīmekļvietnes, domēna vārdus, vienoto resursu vietrādi (URL), elektroniskā pasta adreses un kontaktinformāciju.

(2) Ministru kabinets nosaka šā panta pirmajā daļā minētās informācijas pieprasīšanas kārtību un veidu, kā arī informācijas sagatavošanas un nodošanas termiņus."

1. Papildināt 19. panta pirmo daļu ar 27. un 28. punktu šādā redakcijā:

"27) Ministru kabineta noteiktajā kārtībā sniegt Patērētāju tiesību aizsardzības centram informāciju, kas pieprasīta saskaņā ar šā likuma 13.5 pantu;

28) Ministru kabineta noteiktajā kārtībā sniegt Centrālajai statistikas pārvaldei informāciju, kas pieprasīta saskaņā ar šā likuma 71.3 pantu. "

1. Aizstāt 63. panta nosaukumā un tekstā vārdu "invalīdiem" ar vārdiem "personām ar invaliditāti".
2. 64. pantā:

papildināt pirmo daļu pēc vārda "Lai" ar vārdu "visā";

papildināt otro daļu pēc vārdiem "izdevīgākajā veidā" ar vārdiem "pastāvīgi un nepārtraukti";

izslēgt trešajā daļā vārdus "vai kādā tās daļā, un nodrošina to, ka elektronisko sakaru komersantam nav liegta iespēja tikt noteiktam par universālā pakalpojuma sniedzēju".

1. Papildināt likumu ar 64.1pantu šādā redakcijā:

"**64.1 pants.** **Universālā pakalpojuma sniedzēja izvēle**

(1) Regulators izdod noteikumus, saskaņā ar kuriem rīko konkursu, lai noteiktu universālā pakalpojuma sniedzēju. Noteikumos nosaka konkursa priekšmetu, prasības pretendentiem un universālā pakalpojuma sniedzējam, konkursa norises kārtību, izvērtēšanas kārtību, vērtēšanas kritērijus, kārtību, kādā Regulators rīkojas gadījumā, ja Regulatora noteiktais universālā pakalpojuma sniedzējs nepilda tam noteiktās universālā pakalpojuma saistības un citus ar konkursa norisi saistītos pienākumus. Uz konkursa norisi nav attiecināms Publisko iepirkumu likums.

(2) Regulators nodrošina vienlīdzīgu attieksmi pret visiem konkursa dalībniekiem, nevienam konkursa dalībniekam nerada labvēlīgākus apstākļus un nodrošina, ka elektronisko sakaru komersantam ir iespēja kļūt par universālā pakalpojuma sniedzēju, ja tas atbilst Regulatora noteiktajām konkursa prasībām pretendentiem.

(3) Ja šā panta pirmajā daļā minētais konkurss noslēdzas bez rezultāta, Regulators:

1) divu gadu laikā rīko atkārtotu konkursu;

2) līdz nākamā konkursa rezultātu paziņošanai, bet ne ilgāk kā uz diviem gadiem pagarina universālā pakalpojuma saistības tam elektronisko sakaru komersantam, kurš tās pildīja līdz konkursa izsludināšanas dienai.

(4) Universālā pakalpojuma sniedzēju Regulators nosaka uz trim gadiem."

1. Papildināt likumu ar 71.3pantu šādā redakcijā:

"**71.3pants. Saglabājamo un noslodzes datu apstrāde un informācijas sniegšana Centrālajai statistikas pārvaldei oficiālās statistikas nodrošināšanai**

(1) Centrālajai statistikas pārvaldei oficiālās statistikas nodrošināšanai ir tiesības pieprasīt un elektronisko sakaru komersantiem ir pienākums apstrādāt un sniegt elektronisko sakaru komersanta rīcībā esošos saglabājamos un noslodzes datus anonimizētā veidā.

(2) Ministru kabinets nosaka šā panta pirmajā daļā minētās informācijas pieprasīšanas kārtību un veidu, pieprasāmās informācijas apjomu un samaksu par pieprasītās informācijas sagatavošanu, kā arī informācijas sagatavošanas un nodošanas termiņus."

8. Aizstāt pārejas noteikumu 14. punktā skaitļus un vārdus "2018. gada 1. janvārim" ar skaitļiem un vārdiem "2022. gada 1. janvārim".

9. Papildināt pārejas noteikumus ar 42. punktu šādā redakcijā:

"42. Šā likuma 13.5 pants, 19. panta pirmās daļas 27. un 28. punkts un 71.3 pants stājas spēkā 2018. gada 1. jūlijā. Ministru kabinets līdz 2018. gada 1. jūlijam izdod 13.5 panta otrajā daļā un 71.3 panta otrajā daļā minētos noteikumus."

Satiksmes ministrs

Uldis Augulis